cyanic-selkie/wikianc huggingface dataset:
Luftwaffe (Wehrmacht)
Itärintama
Akselivaltojen ja liittoutuneiden johtavat hävittäjä- ja pommittajaässät lensivät juuri Saksan itärintamalla. Esimerkkejä ovat Stuka-lentäjä Hans-Ulrich Rudel ja maailman kaikkien aikojen menestyksekkäin hävittäjälentäjä, 352 ilmavoittoa saavuttanut Erich Hartmann.
Pommitukset
Yhdistyneen kuningaskunnan ilmavoimat oli aloittanut Saksan kaupunkien niin sanotut mattopommitukset etenkin palopommien avulla jo vuonna 1940. Heikkojen tulosten ja päiväpommitusten suurten tappioiden vuoksi RAF siirtyi yöpommituksiin. Luftwaffe kehitti monimutkaisen ja lukuisiin aluekeskuksiin ja tutkiin perustuvan yöhävittäjätorjuntajärjestelmän, jonka ajatuksena oli johtaa maasta käsin yöhävittäjät keskitettyinä englantilaisten pommikonevirtaa vastaan. Systeemin taajuudet ja tekniikka paljastuivat kuitenkin erään saksalaisen lentäessä vahingossa kyseisellä tekniikalla varustetun hävittäjän Sveitsiin.
Yöpommitussodan kiihtyessä 1943 lentäjien omiin näköhavaintoihin perustuva Wilde Sau -torjuntajärjestelmä jouduttiin ottamaan käyttöön, koska britit onnistuivat tehokkaasti häiritsemään Saksan Zahme Sau -tutkajärjestelmän, mikä aiheutti Hampurin katastrofin (operaatio Gomorrah). Pommitusten aiheuttamat tulipalot, magnesiumvalo pilviin ja ilmatorjuntatykistön ampumat valoraketit saivat aikaan sellaiset valaistusolosuhteet, että jopa päivähävittäjät pystyivät toimimaan yöllä palavien kaupunkien yllä. Kun Saksan elektroniikkateollisuus sai ratkaistuksi tutkahäirinnän ja yöhävittäjiin kehitettiin uudet tutkat, Wilde Sau -yksiköt hajotettiin. Yhdysvallat aloitti pommitukset 1943 pommittaen valtavista menetyksistä huolimatta päiväsaikaan pääosin sotateollisia kohteita.
Talvella 1944 myös Yhdysvaltain ilmavoimat siirtyivät Saksan kaupunkien summittaiseen pommitukseen, koska käytössä olleet lentokoneiden maatutkat eivät pystyneet suuria kaupunkeja pienempiä kohteita juurikaan havaitsemaan. Siinä missä hyökkäävät pommikoneet lähtivät hyvistä sääolosuhteista ja lensivät korkealla kaukana jäätymisvaarasta, saksalaiset hävittäjät joutuivat usein lähtemään torjuntalennoille keskeltä lumisadetta ja jäisillä koneilla. Yhdysvaltalaiset saivat 1944 alusta käyttöönsä runsaasti pitkän toimintasäteen saattohävittäjiä, ja Big Week -hyökkäyksen seurauksena Luftwaffen arvioitiin olevan jo lähes lyöty. Näistä syistä amerikkalaiset siirtyivät pommikoneiden kimppuun hyökkäävien vihollisten torjunnasta saksalaisten hävittäjien vapaaseen metsästykseen pommikoneiden lähestymis- ja toiminta-alueilla, mikä on yhä käytettävä taktiikka. Luftwaffen hävittäjävoimista eli ”metsästäjäaseesta” (jagt-waffe) tulikin nopesti ”metsästetty ase” (gejagt-waffe).
Pommitusten tulokset
Britit eivät aiheuttamistaan kaupunkikeskustojen valtavista tuhoista huolimatta juurikaan hidastaneet Saksan sotaponnisteluja. Yhdysvaltalaiset puolestaan kärsivät niin suuria tappioita, etteivät pystyneet täydentämään aiheuttamiaan tuhoja. Albert Speerin johtamalle Saksan sotavarustelulle aiheutettiinkin vain 3–5 %:n viivästyminen tavoitteista. Vasta alkuvuodesta 1944, kun liittoutuneet saivat P-51 Mustang -saattohävittäjät laajamittaiseen käyttöön, he onnistuivat viemään ilmaherruuden saksalaisilta. Huhtikuussa 1944 keskitetyt hyökkäykset Saksan synteettistä polttoainetta valmistavia laitoksia vastaan käytännössä lamauttivat jo elokuussa Luftwaffen kaltaisten moottoroitujen yksiköiden laajamittaisen toiminnan.
Saksan sotateollisuuden tuotantokyvyn on väitetty kasvaneen sodan loppuun asti. Saksa mobilisoi teollisuutensa toden teolla vasta vuonna 1944, ja tuotannon huiput saavutettiin useilla aloilla vasta saman vuoden elo- ja syyskuussa. Kuitenkin esimerkiksi ennätysmääriin kasvanut pommikonetuotanto lopetettiin tuolloin kokonaan, koska edes koe- tai vastaanottolentoihin ei riittänyt polttoainetta. Saksalaiset kärsivät muutenkin polttoainepulasta ja raaka-aineiden puutteesta, joka johti korvaavien materiaalien käyttöönottoon (muun muassa kivihiilestä tehty bensiini).
Liittoutuneiden hyökkäykset toukokuusta 1944 Saksan synteettistä polttoainetta tuottavia tehtaita vastaan johtivat Saksan asevoimien luhistumiseen. Syyskuusta 1944 lähtien ensin Luftwaffe, talvella muutkin aselajit menettivät lähes kaiken liikuntakykynsä. On huomattavaa, että tähän riitti vain 5 166 tonnia pommeja.
Dresdenin pommitus
Kiistanalaisin liittoutuneiden pommituksista on Dresdenin pommitus sodan lopulla. Liittoutuneet pommittivat kaupunkia 1 000 pommikoneen aaltoina, joissa jokaisessa oli mukana noin neljän tonnin pommikuorma. Dresdenissä ei ollut juurikaan ilmatorjuntaa, koska siellä ei ollut strategista teollisuutta, eikä sitä ollut sodan aikana aiemmin pommitettu. 13. helmikuuta 1945 RAF aloitti pommitukset. Kaupunkiin oli kerääntynyt noin 200 000 pakolaista Saksan itäosista yli 620 000 alkuperäisen asukkaan ohella. Kolme päivää kestäneen pommituksen seurauksena kaupungin keskustan lämpötila nousi 900 celsiusasteeseen ja tulipalot söivät hapen. Kuolonuhrien lopulliseksi määräksi paikallisen poliisiviranomaisen raportissa arvioitiin noin 25 000. Yksi esitetty arvio kuolonuhrien määrästä on 450 000, jolloin sitä voitaisiin pitää modernin historian pahimpana siviileihin kohdistuneena tuhotyönä. Tämä arvio on ilmeisimmin Saksan propagandaministeriön liikkeellepanema, ja sen tarkoituksena oli motivoida saksalaisia sotimaan.
Perussyynä Dresdenin pommitukseen oli länsiliittoutuneiden tarve näyttää Neuvostoliitolle sotilaallista voimaansa. Propagandassa pommitusta tosin perusteltiin saksalaisten joukkojensiirtojen vaikeutumisella, mikä auttaisi Neuvostoliittoa. Tosiasiassa Neuvostoliitto ei tällaista apua pyytänyt eikä tarvinnut, mutta ainakin paikalle tulleet neuvostojoukot saattoivat omin silmin nähdä, etteivät länsiliittoutuneet olleet pelkkiä paperitiikereitä.
Ilmaherruuden menetys
Saksan ilmaherruuden saavutusyritys ei onnistunut taistelussa Britanniasta vuonna 1940. Omalla ja Saksan miehittämällä alueella ilmaherruus kaventui Neuvostoliitossa 1942 suurten ja molempia puolia kuluttavien ilmataistelujen ja venäläisten ilmatorjuntatulen ansiosta. Saksan ilmaherruus murtui ensimmäiseksi Afrikassa. Siellä voimasuhde oli 12:1 brittien ja yhdysvaltalaisten eduksi. Kokeneet saksalaislentäjät, kuten kapteeni Hans-Joachim Marseille, pitivät kuitenkin tilanteen sellaisena, ettei liittoutuneiden ilmatoiminta vaikuttanut Rommelin panssariarmeijoiden toimintakykyyn muuten kuin rahtikuljetusten vähenemisen muodossa (brittien torpedokoneet operoivat Maltalta ja tukialuksilta). Länsirintamalla liittoutuneet pystyivät vasta vuoden 1944 alussa riistämään täydellisen ilmaherruuden itselleen. Maataistelukoneiden uhan vuoksi Saksa joutui huoltamaan rintamaa yöaikaan.
Vuoden 1944 keväällä länsiliittoutuneet saivat tarpeeksi voimavaroja ja pitkän toimintasäteen hävittäjiä Luftwaffen taistelukyvyn romuttamiseen. Tämä tapahtui yllättävän nopeasti muutamien viikkojen aikana. Varsinkin Ranskaan sijoitettujen Saksan hävittäjävoimien tuhoaminen oli ensisijaisen tärkeää Normandian maihinnousua ajatellen. Tässä Yhdistyneen kuningaskunnan ja Yhdysvaltain ilmavoimat – siinä missä Luftwaffe oli hiuksenhienosti vuonna 1940 operaatio Seelöwen alustuksessa. Normandian maihinnousun aikaan väitettiin vain yhden saksalaisen hävittäjän olleen ilmassa. Kyseessä oli kapteeni Josef Prillerin kone.
Sodan lopussa Luftwaffe kehitti maailman ensimmäisen rakettimoottorisen hävittäjäkoneen, Messerschmitt Me 163 Kometin, ja otti ensimmäisenä käyttöön suihkumoottorihävittäjän, mäntämoottorihävittäjiin verrattuna ylivoimaisen Messerschmitt Me 262:n. Viimeksi mainittu ei kuitenkaan ehtinyt suuresti vaikuttaa ilmasotaan pienten valmistusmääriensä sekä moottoriensa lyhyen käyttöiän ja epäluotettavuuden vuoksi. Pienet valmistusmäärät johtuivat Adolf Hitlerin vaatimuksesta muuttaa kone pommikoneeksi. Ongelmat luotettavuudessa puolestaan olivat seurausta titaanin ja muiden tarvittavien materiaalien puutteesta.
Kostoaseet
Toinen Luftwaffen innovaatio oli V1-ohjus (Vergeltungswaffe-1, ”Kostoase-1”), jolla iskettiin vaihtelevin tuloksin Englantiin ja Belgiaan. Luftwaffen toimivallan ulkopuolella tehty V2-ohjuksen kehitystyö verotti raskaasti Saksan teollisuus- ja suunnitteluresursseja: yksi V-2 vaati materiaaleja ja työtunteja yhtä paljon kuin kuuden hävittäjäkoneen valmistaminen. V2 oli aikaansa edellä, ja sodan jälkeen siitä tuli sekä Yhdysvaltain että Neuvostoliiton ballististen ohjusten esikuva. Sen suunnittelija Werner von Braun kehitteli myöhemmin Yhdysvaltain ensimmäiset avaruusraketit.
Ilma-aseen kieltäminen ja uudelleensyntyminen
Sodan jälkeen saksalainen sotilasilmailu oli lähinnä Englannin vaatimuksesta kokonaan kielletty ennen Saksan liittotasavallan syntyä 1949 ja sen liittymistä Natoon 1950-luvulla.
Vuonna 1956 muodostettiin Saksan liittotasavallan uudet ilmavoimat.
Luftwaffen lentäjiä, komentajia ja kehittäjiä
pienois|Luftwaffen lentäjämerkki.
Koh-i-Noor
thumb|Koh-i-Noor Yhdistyneen kuningaskunnan [[Mary (Yhdistyneen kuningaskunnan kuningatar)|Kuningatar Maryn kruunussa (pyöreä kivi alemman ristin keskellä).]] thumb|Koh-i-Noorin jäljitelmä. Koh-i-Noor on suuri ja kuuluisa timantti, joka on nykyisin osa Yhdistyneen kuningaskunnan kruununjalokiviä. Koh-i-Noor löydettiin luultavimmin Intiasta vuosien 1100 ja 1300 välillä. Sen jälkeen sen omistus vaihtui Intiassa ja Persiassa hallitsijalta toiselle, kunnes britit ottivat sen haltuunsa vuonna 1849 ja julistivat sen omistajaksi kuningatar Viktorian. Timantti kuljetettiin Lontooseen, missä sitä säilytetään Lontoon Towerissa.
Koh-i-Noor on vuonna 1852 suoritetun ovaalihionnan jälkeen kooltaan 105,6 karaattia, ja sen mitat ovat 3,6 × 3,2 × 1,3 senttimetriä.
Historia
Koh-i-Noorin alkuperästä ei ole varmaa tietoa. Sen arvellaan löytyneen Etelä-Intiasta Golkondan kaivoksista joskus vuosien 1100 ja 1300 välillä. Joidenkin tutkijoiden mukaan on kuitenkin jopa mahdollista, että timanttiin viitattiin jo 3000-luvulta eaa. peräisin olevissa mesopotamialaisissa teksteissä. Ensimmäinen kirjallinen maininta timantista on Suurmogulien valtakunnan perustajan Baburin (1483–1530) muistelmista vuodelta 1526. Tätäkään mainintaa ei pidetä varmana, ja joidenkin mukaan vasta Baburin poika sai timantin haltuunsa lahjana Gwaliorin radžalta vuoden 1526 taistelun jälkeen. Erään teorian mukaan mogulit saivat kiven omistukseensa vasta 1600-luvun puolivälissä, kun se oli löytynyt Kollurin kaivoksista Krishnajoelta. Mogulit sijoittivat kiven riikinkukkovaltaistuimeensa.
thumb|left|upright|Koh-i-Noor ennen vuoden 1852 hiontaa. Timantin historia selkeytyy 1700-luvulta alkaen. Persian hallitsija Nadir Šah sai timantin haltuunsa valloitettuaan Delhin vuonna 1739, ja antoi sille sen nykyisen persiankielisen nimen Koh-i-Noor (کوہ نور), ’valon vuori’. Hänen kuoltuaan timantti siirtyi kenraali Ahmad Šahin haltuun. Kun tämän perustama Dorrani-valtakunta kukistui, Šah Šujah pakeni Intiaan 1813 ja antoi timantin lahjaksi Punjabin maharadža Randžit Singhille. Häneltä timantti siirtyi hänen pojalleen Duleep Singhille.
Englannin Itä-Intian kauppakomppania otti Koh-i-Noorin haltuunsa valloitettuaan Punjabin vuonna 1849. Sotaa seuranneessa rauhansopimuksessa timantin omistajaksi julistettiin kuningatar Viktoria, ja se kuljetettiin Englantiin HMS Medealla. Timantti luovutettiin kuningattarelle seremoniassa heinäkuussa 1850.
thumb|Koh-i-Noor [[Viktoria (Iso-Britannia)|kuningatar Viktorian rintakorussa. Maalaus vuodelta 1856.]] Ruusuhiottu Koh-i-Noor oli vuoden 1851 Lontoon maailmannäyttelyn vetonaula, vaikka se ei hiontansa vuoksi kimallellutkaan yhtä kirkkaasti kuin monet muut timantit. Seuraavana vuonna hollantilaiset hioivat kiven monisärmäisemmäksi ja kimaltavammaksi. Samalla sen koko pieneni 186 karaatista nykyiseen 105,6 karaattiin, ja sen mitoiksi tuli 3,6 × 3,2 × 1,3 senttimetriä. Viktoria käytti kiveä rintakoruna, rannekoruna ja pääkoristeessa.
Andrzej Lepper
Andrzej Zbigniew Lepper (13. kesäkuuta 1954 – 5. elokuuta 2011) oli puolalainen poliitikko ja Itsepuolustus-puolueen (Samoobrona Rzeczpospolitej Polskiej) johtaja. Hän toimi maatalous- ja maaseudun kehitysministerinä sekä varapääministerinä Jarosław Kaczyńskin hallituksessa 5. toukokuuta 2006 – 22. syyskuuta 2006 ja uudelleen 16. lokakuuta 2006 – 9. heinäkuuta 2007.
Elämäkerta
Lepper on tunnettu vahvan populistisesta kampanjoinnistaan ja kansalaistottelemattomuuskampanjoista. Häntä on syytetty pahoinpitelyistä, teiden tukkimisesta ja viljan kumoamisesta rautatiekiskoille hallituksen vastaisissa protesteissa. Hän vastusti ankarasti Puolan liittymistä Euroopan unioniin ja yhtenä harvoista Puolan poliitikoista vastustanut liittymistä Yhdysvaltain johtamiin sotiin.
Lepper valittiin vasemmiston äänillä Sejmin varapuhemieheksi 2001, mutta hänet erotettiin hänen rikottuaan rajoituksia puheiden pituudesta. Toukokuussa 2001 hänet tuomittiin 16 kuukaudeksi vankeuteen hänen kutsuttuaan valtiovarainministeri Leszek Balcerowiczia ”bandiitiksi” ja presidentti Kwaśniewskia vätykseksi. Lepper on vedonnut tuomiosta.
Joulukuussa 2006 puolueen naisjäsen syytti Lepperiä seksuaalisten palvelusten vaatimisesta vastineeksi asemasta alueellisessa puoluetoimistossa. Syytösten jälkeen muutama muukin nainen väitti samaa. Lepper hyväksyi myös kunniatohtoriuden yksityiseltä ukrainalaiselta ”yliopistolta”, jonka juutalaisjärjestöt väittävät levittävän antisemitismia.
Lepperin puolue sai 13 % äänistä ja 56 paikkaa syyskuun 2005 vaaleissa, jolloin siitä tuli kolmanneksi suurin puolue. Lepper oli jälleen mukana presidentinvaaleissa, joissa jäi kolmanneksi. Parlamenttivaalien jälkeen Itsepuolustus pääsi PiSin hallitukseen, jossa Lepper oli varapääministerinä. Riitelyn jälkeen pääministeri Kaczyński pyysi presidentti Kaczyńskia erottamaan hänet, mutta hallituskriisin jälkeen hän palasi aikaisempaan asemaansa. 9. heinäkuuta 2007 Lepper erotettiin uudelleen.
Hän oli naimisissa Irena Leszczewskan kanssa ja heillä on kolme lasta: poika Tomasz sekä tytöt Małgorzata ja Renata. Nuoruudessa hän harjoitteli nyrkkeilyä Czarni Słupskissa.
Kuolema
Lepper löydettiin kuolleena työhuoneestaan 5. elokuuta 2011. Poliisi epäilee hänen tehneen itsemurhan.
Mount Holly (New Jersey)
Mount Holly on kunta (township) New Jerseyn osavaltiossa, Yhdysvalloissa. Sen väkiluku oli 9 981 vuonna 2020. Kunta toimii Burlingtonin piirikunnan hallintokeskuksena.
Väestö
Vuonna 2020 Mount Hollyn 9 981 asukkaasta valkoisia oli 65,5 %, mustia 24,4 % ja aasialaisia 1,6 %. Vuonna 2019 11,3 % asukkaista puhui kotonaan jotain muuta kieltä kuin englantia ja 5,5 % asukkaista oli syntynyt ulkomailla.
Koripallon Mestarien liiga 2021–2022
Koripallon Mestarien liigan kausi 2021–2022 on sarjan historian kuudes. Sarjaan osallistuu karsinta mukaan lukien 52 joukkuetta 30 maasta. Kausi alkaa karsintaturnauksilla 13. syyskuuta 2021 ja päättyy final four -turnauksen loppuotteluun 15. toukokuuta 2021. Kilpailun voittaja saa miljoona euroa.
Tom Berenger
thumb|Tom Berenger vuonna 2013 Thomas "Tom" Michael Berenger, alkujaan Moore, (s. 31. toukokuuta 1949) on yhdysvaltalainen näyttelijä.
Berenger voitti vuonna 1987 parhaan miessivuosan Golden Globen työstä elokuvassa Platoon – nuoret sotilaat. Hän oli lisäksi ehdolla parhaan miessivuosan Oscar-palkinnon saajaksi. Hänellä on ollut myöhemminkin rooleja lukuisissa kansainvälisesti tunnetuissa elokuvissa, joista mainittavimmat ovat Syntynyt 4. heinäkuuta (1989) Training Day (2001) ja Inception (2010).
C&A
thumb|C&A-myymälä Berliinissä thumb|C&A-myymälä Alankomaiden Sneekissä. C&A on hollantilainen koko perheen käyttövaatteisiin erikoistunut vaatekauppaketju, jolla on noin tuhat liikettä eri Euroopan maissa sekä Turkissa, Egyptissä ja Kiinassa sekä Brasiliassa. Sen tuotemerkkeihin kuuluvat Angelo Litrico, Canda, Clockhouse, Here+There, Palomino, Rodeo, Westbury, Yessica, Yessica Pure ja Your Sixth Sense.
Tom Berenger
Berengerillä on ollut neljä avioliittoa. Kolmannen avioliiton Patricia Alvaranin kanssa hän solmi 1998. Näyttelijällä on kaikkiaan kuusi lasta.
C&A
Yritys toimii Alankomaissa, Belgiassa, Brasiliassa, Egyptissä, Espanjassa, Italiassa, Itävallassa, Kiinassa, Kroatiassa, Luxemburgissa, Meksikossa, Puolassa, Portugalissa, Ranskassa, Romaniassa, Saksassa, Serbiassa, Slovakiassa, Sloveniassa, Sveitsissä, Tanskassa, Tšekissä, Turkissa, Unkarissa ja Venäjällä sekä Brasiliassa. C&A oli vuodesta 1922 mukana myös Britannian kaupunkikeskustoissa ja ostoskeskuksissa, mutta joutui vetäytymään sieltä vuonna 2001 menetettyään asemia paitsi perinteisille vaatevalmistajille kuten Hennes & Mauritz ja Marks & Spencer, myös supermarketketjujen kuten Tescon ja Asdan monipuolistuville vaatevalikoimille. Vuonna 2009 C&A vetäytyi Argentiinan markkinoilta.
Pinoautomaatti
Pinoautomaatti on deterministisen äärellisen automaatin (DFA) yleistys, johon liittyy myös pino. Pinoautomaatti on ilmaisuvoimaisempi kuin DFA. Sillä voidaan tunnistaa yhteydetön eli kontekstiton kieli.
Pinoautomaatin graafinen mallinnus noudattaa myös tyypillisesti äärellisen automaatin mallia; siihen vain lisätään kaariin jokin merkintätapa pinon operaatioille. Tyypillisesti merkintä on sellainen, että kaaren nimen lähettyvillä on merkitty pino-operaatiot muodossa 'lukusymboli/kirjoitussymboli'. Toimintoa, jota ei tehdä, merkitään pinosymbolissakin epsilonilla 'ε' tai lambdalla 'λ', joka tiukan teoreettisen tulkinnan mukaan tarkoittaisi, että pinoon kirjoitetaan tai siitä luetaan ei-mitään.
Kokoro
Kokoro on japanilainen käsite, joka tarkoittaa mieltä tai sydäntä. Budoharjoittelussa se tarkoittaa mielen läsnäoloa harjoitteessa tai fyysisessä tekniikassa kuten esimerkiksi lyöntiharjoittelussa tai hengitysharjoituksessa (mokuso). Se on yksi budōn viidestä keskeisestä käsitteestä.
Arthur Legat
Arthur Legat (s. 1. marraskuuta 1898 – 23. helmikuuta 1960 ) oli belgialainen kilpa-autoilija. Hän osallistui Formula 1 -sarjaan kaudella 1953 osallistumalla yhteen kilpailuun, Belgian Grand Prix'hin. Kyseisen kilpailun lisäksi Legat osallistui kauden 1952 Belgian Grand Prix'hin, mutta kilpailu luokitellaan useasti Formula 2 -sarjan osakilpailuksi, koska tuolloin ajettiin Formula 2 -autoilla. Legat ei saavuttanut F1-urallaan yhtään MM-pistettä.
Legat voitti Grand Prix des Frontières -kilpailun Chimayssa vuosina 1931 ja 1932 Bugattilla. Kilpa-ajajan uransa lisäksi Legat johti yritystä, joka keskittyi tie- ja hinauspalveluihin.
Vernon Maxwell
Vernon Maxwell (s. 12. syyskuuta 1965 Gainesville, Florida) on yhdysvaltalainen koripalloilija, joka pelasi NBA:ssa 855 runkosarjaottelua ja 49 pudotuspeliä vuosina 1988–2001 ja voitti kaksi NBA-mestaruutta.
Denver Nuggets varasi Maxwellin NBA:n vuoden 1988 varaustilaisuuden toisella kierroksella mutta myi hänet heti San Antonio Spursiin. Helmikuussa 1990 Maxwell myytiin Houston Rocketsiin, jossa hän voitti NBA:n mestaruuden vuosina 1994 ja 1995. Kauden 1995–1996 Maxwell edusti Philadelphia 76ersiä ja seuraavan kauden San Antonio Spursia. Tämän jälkeen hän sai enää lyhyitä sopimuksia Orlando Magicissa, Charlotte Hornetsissa, Sacramento Kingsissä, Seattle SuperSonicsissa, Philadelphia 76ersissä ja Dallas Mavericksissa, kunnes hän kauden 2000–2001 jälkeen lopetti peliuransa.
Cross Lake (Nelsonjoki)
Cross Lake on järvi Nelsonjoen yläjuoksulla Manitoban provinssissa Kanadassa. Järvi sijaitsee noin 530 kilometriä pohjoiseen Winnipegistä ja noin 100 kilometriä etelään Thompsonista. Sen kokonaispinta-ala on noin 755 km², pienimmillään sen pinta-ala on noin 590 km². Jenpegin ja Cross Laken kylät sijaitsevat järven rannalla.
Pétasi
Pétasi (, myös Petássi, Πετάσσι) on pieni Kreikan saari, joka kuuluu Argo-Saronisiin saariin ja sijaitsee Hydran saaren länsirannikon edustalla sen ja Dokóksen saaren välissä. Saaren pinta-ala on noin 0,33 neliökilometriä ja se on asumaton (vuonna 2011). Hallinnollisesti Pétasi kuuluu Hydran kuntaan, Saarten alueyksikköön ja Attikan alueeseen. Pétasin ja Hydran välinen etäisyys on noin 260 metriä.
Aki Hakkarainen
Aki Matti Hakkarainen (nyk. Jari Matti Heikkilä, s. 1983) on suomalainen mies, joka tartutti HI-viruksen viiteen naiseen vuosina 1999–2007. Hakkaraista syytettiin oikeudessa törkeistä pahoinpitelyistä ja törkeistä pahoinpitelyn yrityksistä. Kesäkuussa 2009 hovioikeus tuomitsi Hakkaraisen 12 vuodeksi vankeuteen. Rovaniemellä vuodesta 2002 lähtien asunut Hakkarainen tuomittiin joulukuussa 2005 vastaavanlaisesta teosta vuoden ja yhdeksän kuukauden ehdolliseen vankeuteen. Tapauksessa HI-virus ei tarttunut uhriin. Tuolloin eräiden oikeuden ennakkotapausten mukaan HI-viruksen kantaja syyllistyy rikokseen, mikäli hän on suojaamattomassa sukupuoliyhteydessä, vaikkei HI-virus tarttuisikaan.
Laaja rikosaalto
Hakkaraisesta tehtiin kesäkuun alussa 2007 ilmoitus Rovaniemen poliisille, kun Hakkaraisen kanssa sukupuoliyhteydessä ollut nuori nainen sai tiedon HIV-tartunnastaan. Hakkarainen vangittiin elokuussa 2007 poliisin päästyä hänen jäljilleen. Rovaniemen poliisi sai kaikkiaan 18 naiselta rikosilmoituksen Hakkaraisesta. Poliisi julkisti Hakkaraisen nimen ja kuvan 5. lokakuuta 2007 tavoittaakseen kaikki hänen kanssaan sukupuoliyhteydessä olleet naiset. Neljä Hakkaraisen kanssa sukupuoliyhteydessä ollutta naista teki rikosilmoituksen kuvan ja nimen julkaisun jälkeen. Neljällä naisella todettiin HIV-tartunta. Poliisin tiedossa oli noin kolmisenkymmentä Hakkaraisen seksikumppania.
Hakkarainen sai HI-viruksen vuonna 1999 ollessaan lomamatkalla Thaimaassa. Hän on kolmen lapsen isä. Hakkaraisen sittemmin avioeron ottanut vaimo on yksi HI-viruksen saaneista. Raskaus paljasti hänen tartuntansa. Hakkaraisen kaksi muuta lasta on eri naisten kanssa saatuja. Yhteenkään Hakkaraisen lapsista HI-virus ei ole tarttunut.
Aki Hakkarainen sai Rovaniemen käräjäoikeudessa syytteet kahdestatoista törkeän pahoinpitelyn yrityksestä, viidestä törkeästä pahoinpitelystä ja kolmesta nuorena henkilönä tehdystä törkeän pahoinpitelyn yrityksestä. Lisäksi syyteluettelossa oli syytös sukupuoliyhteyteen pakottamisesta. Jutussa oli asianomistajina 21 naista, jotka vaativat Hakkaraiselta noin 460 000 euron korvauksia. Vahingonkorvaukset koostuivat pääosin niiden viiden naisen vaatimuksista, joihin HI-virus tarttui. Hakkarainen myönsi syyllistyneensä suojaamattomaan sukupuoliyhteyteen naisten kanssa, mutta kielsi yrittäneensä tahallaan tartuttaa virusta. Puolustuksen mukaan kysymys oli enintään törkeästä vammantuottamisesta ja vaaran aiheuttamisesta. Muutaman syytekohdan Hakkarainen kielsi kokonaisuudessaan. Rovaniemen käräjäoikeus katsoi 22. huhtikuuta antamassaan välituomiossa, että Hakkarainen tartutti tietoisesti HI-viruksen viiteen naiseen ja passitti tämän mielentilatutkimukseen.
Mielentilatutkimuksessa todettiin, että Aki Hakkarainen kärsi keskivaikeasta masennuksesta ja persoonallisuushäiriöstä, mutta oli kuitenkin syyntakeinen ja siten oikeustoimikelpoinen.
25. elokuuta 2008 käräjäoikeus tuomitsi Hakkaraisen 10 vuodeksi vankeuteen viidestä törkeästä pahoinpitelystä, 14 törkeästä pahoinpitelyn yrityksestä sekä yhdestä raiskauksesta. Lisäksi käräjäoikeus pani täytäntöön 1 vuoden ja 9 kuukauden ehdollisen vankeusrangaistuksen, johon Hakkarainen oli tuomittu joulukuussa 2005.
Korkein oikeus epäsi Hakkaraisen valituslupa-anomuksen kesäkuussa 2010.
Vuonna 2019 Hakkarainen oli jälleen käräjäoikeudessa samanlaisesta teosta syytettynä ja sai kahden vuoden tuomion, nyt uudella nimellä Jari Matti Heikkilä. Uhreja oli tällä kertaa yksi, joka ei saanut tartuntaa. Tuomio vahvistettiin Vaasan hovioikeudessa. Korkein oikeus kuitenkin kumosi hovioikeuden tuomion syyskuussa 2021, koska asiantuntijalausuntojen mukaan tartuntariski oli ollut ”erittäin pieni tai jopa olematon”.
Viitteet
Criminal transmission of HIV
Fakiiri
pienoiskuva|Intialainen fakiiri piikkimatolla, valokuva vuodelta 1907. Fakiiri on alun perin suufilainen askeetti, vaikka sanaa on käytetty myös hindulaisista askeeteista. Sana tulee arabian kielestä, jossa faqiri tarkoittaa köyhyyttä. Sanaa käytetään uskonnollisesta erakosta, mutta myös katujen kerjäläisestä, joka toistaa pyhiä tekstejä. Fakiirien sanotaan tekevän ihmeitä. Suufilainen islam levisi Pohjois-Intiaan Suurmogulien valtakunnan myötä 1500-luvulla.
Viihteessä
Esimerkiksi sirkuksissa ja elokuvissa fakiiri on roolihahmo, joka tekee askeettisia taikatemppuja omalla vartalollaan: nukkuu piikkimatolla, kävelee kuumien hiilten päällä, nielee tai puhaltaa tulta tai leijuu ilmassa. Tällaisilla tempuilla ei yleensä ole uskonnon harjoittamisen kanssa mitään tekemistä.
Popkorni
Popkorni on rap-kaksikko JVG:n viides pitkäsoitto. Albumi julkaistiin 28. elokuuta 2017.
Elis Kaalamo
Karl Juhan Elis Kaalamo (15. joulukuuta 1885 Nastola – 5. joulukuuta 1946 Tampere) oli suomalainen arkkitehti.
Elis Kaalamon vanhemmat olivat kauppias Gustaf Hemming Kaalamo (entinen Karlsson) ja Amalia Feldberg. Hän pääsi ylioppilaaksi Lahden yhteiskoulusta 1906 ja valmistui diplomiarkkitehdiksi Teknillisestä korkeakoulusta 1912.
Kaalamo oli arkkitehtitoimiston osakkaana Helsingissä ja sittemmin hän toimi Helsingin kaupungin ylimääräisenä asemakaava-arkkitehtinä 1919–1929 ja Tampereen asemakaava-arkkitehtinä 1929–1946.
Kaalamo laati 1930-luvulla asemakaavan Liisankallion alueelle Tampereen Kalevan kaupunginosaan. Hänen mukaansa on nimetty Tampereella Kaalamonaukio. Vuonna 1932 hän ehdotti urheilustadionin rakentamista Ratinanniemellä sijainneen suuren hiekkakuopan paikalle, tämä hanke toteutui 1966 kun Ratinan stadion rakennettiin.
Ants Piip
Ants Piip (28. helmikuuta 1884 Tuhalaane (Viljandin maakunta) – 1. lokakuuta 1942 Permin alue, Neuvostoliitto) oli virolainen poliitikko. Hän oli lokakuusta 1920 alkaen pääministeri ja saman vuoden joulukuusta uuden perustuslain mukainen riigivanem aina seuraavan vuoden tammikuuhun.
Piip oli koulutukseltaan opettaja ja opiskeli Viron lisäksi Pietarin yliopistossa. Vuodesta 1919 hän toimi kansainvälisen oikeuden professorina Tarton yliopistossa. Hän ehti myös toimia lehtimiehenä, ja oli 1906–1907 kuressarelaisen lehden toimittaja, 1923 Vaba maa -lehden päätoimittaja. Hän toimi diplomaattina ja oli maansa edustajana Pietarissa ja Lontoossa, ja osallistui Pariisin ja Tarton rauhaneuvotteluihin. Pääministerinä Piip oli 25. lokakuuta 1920 – 25. tammikuuta 1921. Myöhemmin hän toimi useasti Viron ulkoministerinä.
NKVD vangitsi Piipin 1.7.1941 ja hänet vietiin Neuvostoliittoon. Piip kuoli vankeudessa Permin alueella olleella työleirillä.
Säännöllinen lauseke
Säännöllinen lauseke (, lyhyesti regexp tai regex) on tietojenkäsittelyteoriassa lauseke, joka määrittelee säännöllisen kielen. Kieli tarkoittaa tässä yhteydessä joukkoa merkkijonoja. Säännöllinen kieli on yksinkertaisin Noam Chomskyn neliportaisessa kielioppien hierarkiassa. Säännölliset kielet voidaan tunnistaa äärellisillä automaateilla. Äärellinen automaatti on malli tietokoneelle, joka saa syötteen merkki kerrallaan, eikä voi kelata syötettä edestakaisin. Äärelliset automaatit ovat silti hyödyllisiä monissa asioissa, kuten tekstialkioiden tunnistuksessa tai tietoliikenteessä tila-automaateissa. Säännöllisten lausekkeiden tärkein käyttökohde on tarkastella, kuuluuko jokin merkkijono lausekkeen määrittämään kieleen.
Useat ohjelmointikielet ja ohjelmat sisältävät mahdollisuuden tähän. Ohjelmoinnissa tämä voi esimerkiksi tarkoittaa sitä, että käyttäjän antama syöte voidaan tarkastaa tai muotoilla toisenlaiseksi. Esimerkiksi turvallisten salasanojen luominen tarkastetaan näin. Säännöllinen lauseke voi esimerkiksi tarkastaa onko salasanassa: tarpeeksi merkkejä, ainakin 2 isoa kirjainta ja 1 erikoismerkki. Säännölliset lausekkeet ovat myös yleisiä verkko-osoitteiden muotoilussa. Kirjoitettu teksti saatetaan muotoilla automaattisesti linkiksi, ilman että käyttäjän tarvitsee tehdä sitä.
Määrittely
Kieleen kuuluu aina aakkosto, jota merkitään Σ:lla (Sigma). Aakkosto on joukko-opin alkioiden joukko. Yleisessä tapauksessa se voi olla ASCII tai Unicode-merkistö. Kaikkia Σ:sta muodostettavia merkkijonoja merkitään Σ*:llä. Tyhjää merkkijonoa merkitään ε:lla (epsilon).
On huomattava, että yleensä käytännöllisissä ohjelmointikielissä ei käytetä merkkejä Σ tai ε. Näitä erikoismerkkejä käytetään tässä säännöllisten lausekkeiden teoreettisessa tarkastelussa (alla), mutta ohjelmien lähdekoodissa on tavallisesti erilainen, tavallisiin ASCII-merkkeihin perustuva syntaksi säännöllisten lausekkeiden esittämiseen.
Esimerkkejä: {a}* = { ε, "a", "aa", "aaa", "aaaa", ... } {0, 1}* = { ε, 0, 1, 00, 01, 10, 11, 000, 001, 010, ... }
Kieli on mikä tahansa Σ*:n osajoukko. Kieli on äärellinen, jos siihen kuuluu vain äärellinen määrä merkkijonoja. Äärellisen kielen voi määritellä luettelemalla kaikki siihen kuuluvat merkkijonot, äärettömälle kielelle tämä ei onnistu. Säännöllinen lauseke on eräs yksinkertainen tapa määritellä mahdollisesti ääretön määrä merkkijonoja.
Määritellään operaattorit: *  toisto, edeltävä symboli 0-n kertaa |  tai, jompikumpi symboli Esimerkkejä, kirjaimet ovat metakielen symboleita, jotka vastaavat yksittäisiä kirjaimia. a = "a", jne. a = { a } ab = { ab } a* = { ε, a, aa, aaa, ... } eli a* vastaa tyhjää merkkijonoa ja merkkijonoja "a", "aa", "aaa", jne. a|b = { a, b } merkkijono "a" tai "b" ab|cd* = { ab, c, cd, cdd, cddd, ... }
Lisäksi määritellään lyhennysmerkinnät: a<SUP>n</SUP>  symboli toistettuna n kertaa. a+  symboli 1-n kertaa. Nämä eivät ole säännöllisiä lausekkeita, vain lyhenteitä.
Esimerkiksi: a<SUP>4</SUP> = aaaa (ab)<SUP>2</SUP> = abab a<SUP>n</SUP>b<SUP>n</SUP> laiton, n ei voi olla parametri.
Näillä merkinnöillä voidaan ilmaista säännöllinen kieli, johon kuuluu ääretön määrä merkkijonoja. Deterministinen äärellinen automaatti pystyy tunnistamaan säännöllisten lausekkeiden määrittelemät kielet. Eri ohjelmien ja ohjelmointikielten tuntemat lausekkeet eroavat toisistaan, klassinen Unix grep on toteutettu deterministisellä äärellisellä automaatilla ja sen tuntema kieli on lähes tämä laajennettuna muutamilla operaattoreilla. Useiden ohjelmien tuntema kieli ei ole enää säännöllinen, mutta samankaltaisuuden vuoksi näistä lausekkeista käytetään nimeä laajennetut säännölliset lausekkeet.
Sovelluksia
Unix-työkaluohjelmaa grep käytetään merkkijonojen etsimiseen tiedostoista hyödyntäen säännöllisiä lausekkeita.
PHP-kielessä on funktioita säännöllisten lausekkeiden käyttöä varten (mm. preg_match ja preg_replace).
American Pie 2
American Pie 2 on James B. Rogersin ohjaama komediaelokuva vuodelta 2001. Se on American Pie -elokuvasarjan toinen osa.
Tarina
Nadia on palaamasta New Yorkista Jimin luo, mutta Jim pelkää, ettei osaa käyttäytyä oikein Nadian kanssa sängyssä. Hän alkaa kysellä neuvoja Michelleltä, huilutytöltä. Jim, Kevin, Ozzy, Stifler ja Finch majoittautuvat rantataloon, jossa he järjestävät kunnon juhlat. Heidän rahansa eivät kuitenkaan riitä vuokraan, joten he hakevat kesätöitä ja löytävätkin itsensä tekemästä maalaustöitä lesboiksi luulemilleen naisille. Tyydyttäessään itseään Jim liimaa vahingossa kätensä penikseensä pikaliimalla ja joutuu sairaalaan. Nadia saapuu etuajassa, minkä takia Jim pelästyy, koska ei voi käyttää penistään ja pyytää apua Michelleltä. Michelle rupeaa esittämään Jimin uutta tyttöystävää. Lopulta juhlat lähestyvät. Jim ja Nadia kuitenkin eroavat, koska Jim pitää enemmän Michellestä.
Soundtrack
Elokuvan soundtrack albumi julkaistiin elokuussa 2001 ja se sisältää seuraavat kappaleet:
Kupari
Suurina pitoisuuksina myrkyllinen kupari on pienessä määrin ihmiselle välttämätön hivenaine, jota tarvitaan esimerkiksi soluhengityksessä ja immuunipuolustusjärjestelmän toiminnassa.
Kupari-nimitys
On epäselvää, onko kupari saanut nimensä sanoista Cyprium aes, Kyproksen metalli, tai päinvastoin, onko Kyproksen saari Kupros saanut nimensä tästä metallista, jota esiintyy saarella runsaasti.
thumb|70px|Kuparin symboli alkemiassa eli [[Venus-symboli]]
Kuparin biologiset vaikutukset
Aikuisen ihmisen maksassa, lihaksissa, luissa ja muualla elimistössä on 1,4–2,1 milligrammaa kuparia painokiloa kohden.
Toistakymmentä tärkeää entsyymiä on riippuvaisia kuparista ja kuparia tarvitaan esimerkiksi soluhengityksen mahdollistamiseen sekä kollageenin ja elastiinin muodostamiseen. Ilman kuparia ei muodostu myöskään ultraviolettisäteiltä elimistöä suojaavaa ihopigmenttiä, eikä hapettumista ehkäiseviä antioksidanttientsyymejä. Kupari auttaa lisäksi flavonoideja suojaamaan DNA:ta hydroksyyliradikaalien vaurioittavalta vaikutukselta.
Suomessa epäiltiin vuonna 2010, että jo pienetkin ravinnon kuparimäärät saattaisivat edistää valtimonkovettumataudin, diabeteksen sekä Alzheimerin taudin kaltaisten hermostonrappeutumissairauksien kehittymistä. Vuonna 2013 julkaistussa hiirikokeessa havaittiin, että jo tavanomaisesta ruoasta saatava kuparimäärä kertyi aivoverisuonten seinämiin vaikeuttaen kuona-aineiden huuhtoutumista aivoista ja päätyen Alzheimerin tautia sairastavilla hiirillä suoraan aivokudokseen. Kuparin kertyminen saattoi kuitenkin liittyä immuunipuolustuksen normaaliin toimintaan, sillä on olemassa näyttöä siitä, että immuunipuolustus hyödyntää patogeenien torjunnassa kuparin ja sinkin kaltaisten hivenainemetallien myrkyllisyyttä. Tutkijat esittivät vuonna 2015, että kupari olisi välttämätön aine immuunijärjestelmän toiminnan kannalta. Kupari-ioneilla on esimerkiksi keskeinen rooli raudan kuljettamisessa pois patogeenien ulottuvilta. Immuunipuolustus saattaa mahdollisesti myös hyödyntää kuparin myrkyllisyyttä taistellessaan patogeenejä vastaan.
Juomaveden ja ravintolisien sisältämä epäorgaaninen kupari on osoittautunut ravinnon sisältämää orgaanista kuparia myrkyllisemmäksi.
Kuparin puutostautia ei juuri esiinny, koska sitä on ravinnossa riittävästi. Valtion ravitsemusneuvottelukunta esittää aikuisten suositeltavaksi päiväsaanniksi noin yhtä milligrammaa. Kuparin lähteitä ovat muun muassa maksa ja sisäelimet, täysjyväviljatuotteet, peruna, pähkinät, palkokasvit ja äyriäiset. Kuparia saa usein myös vesijohtovedestä, jos putket ovat kuparia.
Kuparia on myös siitakesienissä, auringonkukansiemenissä, tofussa, kikherneissä, luonnonlohessa, hiivassa ja tummanvihreissä lehtivihanneksissa.
Kupari on myrkyllistä suurina pitoisuuksina. Elimistöllä on kuitenkin hivenaineiden homeostaasiksi kutsuttu mekanismi, jonka avulla se poistaa ylimääräiset hivenaineet taikka muuttaa ne vaarattomiksi. Hyvin harvinainen Wilsonin tauti aiheuttaa kuparin kertymistä kudoksiin.
Esiintyminen
Kuparia esiintyy monissa malmeissa, kuten kuparikiisussa. Tärkeimmät malmit ovat sulfideja, oksideja ja karbonaatteja. Joskus kuparia löytyy luonnossakin metallisena, siis vapaana alkuaineena. Sen työstäminen vaikka langaksi on helppoa, ja siitä tehtyjä 10 000 vuotta vanhoja koruja onkin löydetty Irakin pohjoisosista. Vasta myöhemmin opittiin eristämään kuparia malmeista, ensin todennäköisesti malakiitista, joka on kuparikarbonaattia.
Suuria kupariesiintymiä on Yhdysvalloissa, Kanadassa, Chilessa, Perussa, Sambiassa ja Kongon demokraattisessa tasavallassa.
Isotoopit
Kuparilta on löydetty yli 20 isotooppia, joista pysyviä ovat 63Cu ja 65Cu. Luonnosta löydettävästä kuparista 69,15 % on isotooppia 63Cu ja 30,85 % isotooppia 65Cu. Pitkäikäisin radioaktiivinen isotooppi on 64Cu, jonka puoliintumisaika on 12,7 tuntia.
Käyttö
Kuparin yhdisteitä käytetään sieni- ja bakteerimyrkkyinä.
Jo 5 000 vuotta sitten huomattiin, että kuparia voi vahvistaa lisäämällä siihen kolmannes tinaa. Tämä metalliseos, lejeerinki, on puhdasta kuparia paljon vahvempaa ja sitä kutsutaan pronssiksi. Pronssista alettiin valmistaa erilaisia teräaseita, joiden terän sai hyvin teräväksi. Kuparista on valmistettu aseita, koruja ja työkaluja jo ainakin 8 000 vuotta.
Euroopassa siirryttiin pronssikaudelle noin vuonna 2300 eaa., mutta jo yli tuhat vuotta aikaisemmin pronssia tiedetään hyödynnetyn Egyptissä, Mesopotamiassa ja Indus-joella. Muinaisaikoina tehtiin esimerkiksi sellaisia valtavia pronssiesineitä kuin Rodoksen kolossi, joka mainitaan yhdeksi antiikin aikaisen maailman seitsemästä ihmeestä. Se oli noin 35 metriä korkea auringonjumala Heliosta esittävä patsas vuodelta 280 eaa. Patsas tuhoutui maanjäristyksessä noin vuonna 170 eaa. Kuparin antimikrobisia ominaisuuksia on tutkittu, ja sitä käytetään joillakin kosketuspinnoilla, koska bakteerit ja virukset elävät siinä lyhyemmän ajan. Valmistetaan myös hengityssuojaimia, jotka sisältävät tämän ominaisuuden vuoksi pienen määrän kuparia.
Kupari on ainoa tekninen metalli, jota käytetään merkittävissä määrin seostamattomana.
Useimmiten motiivina kuparin käytölle on sen erinomainen sähkön- tai lämmönjohtavuus tai sen korroosionkestävyys. Puhtaat kuparit voidaan jakaa kolmeen eri ryhmään:
Tärkein kuparin käyttäjä on nykyisin elektroniikkateollisuus, ja kuparin hinta on ollutkin viime vuosina nousussa.
Sinkkiä lisäämällä saadaan kuparista messinkiä. Kupariin voidaan lisätä myös nikkeliä.
Kupari on kemiallisesti varsin passiivinen metalli. Se ei reagoi veden eikä useimpien happojenkaan kanssa. Ilman hapen kanssa se reagoi hitaasti niin, että sen pinnalle muodostuu hyvin ohut tumma kuparioksidikerros, joka hiilidioksidin vaikutuksesta muuttuu lopulta vihreäksi kuparikarbonaatiksi eli patinaksi (CuCO3). Toisin kuin rauta, joka saattaa ruostua kokonaan, kupari hapettuu ainoastaan pinnalta, ja sen pinnalle syntynyt oksidi- tai karbonaattikerros suojaa sitä hapettumasta syvemmältä.
Kuparin maailmanmarkkinahinta
Kuparin hinta määritetään päivittäin maailman metallipörsseissä, joista tärkeimmät ovat Lontoo (LME) ja New York (COMEX). Lisäksi esimerkiksi Shanghain (SHMEX) antaa noteerauksen, jota käytetään Kiinan sisäisillä markkinoilla. Kuparin hinnoittelussa käytetään yksikkönä USD/t.
Kuparin hinta vaihteli suuresti varsinkin vuosien 1995 ja 2006 välillä. Joulukuussa 2001 sen hinta oli noin 1 500 USD/t. Huhtikuussa 2006 sen hinta lähestyi 7 000 dollaria tonnilta.
Futuurit
Päivittäisen käteisnoteerauksen lisäksi pörssit antavat kuparille ja muillekin hyödykkeille futuurihintoja. Kuparin tärkein futuuri on 3 kk. Futuuri on kalliimpi tai halvempi kuin käteisnoteeraus – markkinatilanteen mukaan.
Kolmen kuukauden kuparifutuurilla on vahva historiallinen tausta. Ennen järjestäytynyttä metallipörssiaikaa kuparilasteista käytiin kauppaa Lontoon kahviloissa. Lastin hinta oli eri riippuen siitä oliko se vielä lähtösatamassaan Etelä-Amerikassa vai perillä Lontoossa. Noihin aikoihin malmilaivan matka Atlantin poikki kesti 3 kuukautta.
Puhtaat kuparilaadut
Hapeton kupari valetaan siten, että sulaan kupariin ei pääse happea. Hapen pääsy sulaan on estetty peitostamalla sula esimerkiksi puuhiilellä tai käyttämällä sulatuksessa vakuumiuunia. Hapeton kupari on sähkönjohtavuudeltaan paras kaikista kuparilaaduista. Sen johtavuus on vähintään 100 %I.A.C.S, mutta tyypillisesti johtavuus on luokkaa 101–101,8 %I.A.C.S. Hapettoman kuparin puhtauden on oltava luokkaa 99,99 % sillä sen sähkön- ja lämmönjohtokyky on erittäin herkkä epäpuhtauksille. Esimerkiksi jo muutaman kymmenen ppm:n rautapitoisuus aiheuttaa noin prosentin laskun johtavuudessa. Mikäli halutaan kuparikappaleelle paremmat lujuusominaisuudet korotetuissa lämpötiloissa voidaan käyttää pientä (n. 500 ppm) hopeaseostusta. Elektroniikka- ja kryogeniikkasovelluksiin on kehitetty omat erikoispuhtaat laadut. Tyypillisiä sovelluksia ovat virtakiskot ja kommutaattoriprofiilit.
Deoksidoiduissa kupareissa metalliliuoksessa oleva vapaa happi on sidottu deoksidointiaineilla, tyypillisimmin fosforilla. Näitä kuparilaatuja käytetään esimerkiksi vesijohtoputkissa ja päällystysteollisuuden sovelluksissa. Fosforiseostuksen määrä on 150–600 ppm, riippuen siitä mitä ominaisuuksia halutaan korostaa.
Yleisin kuparilaatu on happikupari, jota käytetään esimerkiksi kuparijohdoissa ja kuparikatoissa. Sulaan liuennut happi muodostaa kiinteässä olomuodossa linssimäisiä rakenteita. Happikupari ei ole yhtä allerginen epäpuhtauksille kuin hapeton kupari, koska happilinssit sitovat tehokkaasti epäpuhtauksia. Toisaalta happikuparin johtokyky on alhaisempi kuin hapettoman kuparin, eikä sitä voida käyttää pelkistävissä olosuhteissa. Tyypillinen happikuparisovellus on kuparikatto.
Puhtaimpia kuparilaatuja valmistetaan elektrolyyttisellä puhdistuksella.
Seostetut kuparilaadut
Kuparia seostettaessa tehdään aina kompromissi eri ominaisuuksien välillä. Kuparin sähkön- ja lämmönjohtavuus laskevat aina seostettaessa.
Yleisesti tunnettuja ja käytettyjä seostettuja kuparilaatuja ovat:
Messingit ja pronssit
Runsaasti seostettuja kupareita kutsutaan messingeiksi tai pronsseiksi. Messingissä kuparin seosaineena on käytetty sinkkiä (5–40 %). Tyypillisin pronssin seosaine on tina, mutta myös muita runsaasti seostettuja kuparilaatuja kutsutaan pronsseiksi.
Rahametallit
Historialliset rahametallit olivat kulta, hopea ja kupari. Esimerkiksi vuosina 1644–1776 kierrossa olleet ruotsalaiset plooturahat, taalerit, oli valmistettu puhtaasta kuparista.
Suomessa lyötiin markka-aikana kuparista yleensä pieniarvoisimmat kolikot:
Viime vuosina pinnoitetut teräskolikot ovat voittaneet markkinaosuutta kupariseoskolikoilta. Tähän on vaikuttaneet kehittyneet valmistusmenetelmät ja kuparin maailmanmarkkinahinnan huikea nousu. Esimerkiksi euromaissa 1, 2 ja 5 sentin kolikot ovat kuparipinnoitettua terästä, joissa kuparipinnoitteen paksuus on keskimäärin 25 mikrometriä.
Rahametalleina käytetään runsaasti myös kuparivaltaisia metalliseoksia, kuten:
Nykyiset 1 ja 2 euron kolikot valmistetaan seuraavista metalliseoksista:
Merkittävimmät esiintymisalueet
Kaupallisesti hyödynnettyjä kuparikaivoksia on Etelä-Amerikassa, lähinnä Chilessä ja Perussa, Indonesiassa ja Kiinassa. Tärkein tuottajamaa on Chile.
Mäntyhuppukuoriainen
Mäntyhuppukuoriainen (Stephanopachys substriatus) on Suomessa rauhoitettu kovakuoriaislaji. Se kuuluu Euroopan unionin luontodirektiivin toisessa liitteessä mainittuihin eläinlajeihin ja Suomen uhanalaisarvioinnissa 2010 se on luokiteltu silmälläpidettäväksi (NT).
Koko ja ulkonäkö
Aikuinen mäntyhuppukuoriainen muistuttaa paljon läheistä sukua olevaa havuhuppukuoriaista (Stephanopachys linearis) eikä lajien toukkia ole ulkoisten tuntomerkkien perusteella edes mahdollista erottaa toisistaan. Se on tummanruskea, 4–7 mm pitkä, muodoltaan pitkänomainen kovakuoriainen ja väriltään kokonaan tummanruskea. Sekä keskiruumis, että peitinsiivet ovat pinnaltaan hyvin epätasaiset ja himmeät.
Levinneisyys
Mäntyhuppukuoriaista tavataan Pohjoismaissa ja Baltiassa sekä idässä Venäjän poikki Siperiaan. Lisäksi sitä tavataan Keski-Euroopan vuoristoalueilla ja Pohjois-Amerikassa. Suomessa lajin nykyinen levinneisyys kattaa Pohjois-Karjalan, Kainuun, Kuusamon ja Lapin, jolla alueella se vaikuttaa elinvoimaiselta. Aikaisemmin kuoriaista on tavattu maan eteläosia myöten, mutta etelästä se on kadonnut jo ennen 1900-luvun alkua. Nykyisiä esiintymispaikkoja ovat ainakin Patvinsuon kansallispuisto, Oulangan kansallispuisto ja Hammastunturin erämaa.
Elinympäristö ja elintavat
Elinympäristöltään ja -tavoiltaan mäntyhuppukuoriainen muistuttaa hyvin paljon havuhuppukuoriaista ja joskus lajeja tavataan sekaisin jopa samasta puusta. Se elää metsäpalon vahingoittamissa puissa kaarnan alla ja yksilöitä on tavattu vain harvoin paloalueiden ulkopuolella. Palon vaurioittama puu voi toimia kuoriaisten lisääntymispaikkana jopa kymmenen vuoden ajan. Sekä toukkia että aikuisia kuoriaisia tavataan ympäri vuoden, mutta siirtyminen uusille elinalueille tapahtuu pääasiassa kesä-heinäkuussa.
FK Vojvodina
FK Vojvodina on jalkapalloseura Novi Sadista, Vojvodinasta, Serbiasta. Se pelaa maan pääsarjassa Superliigassa. Vuonna 1914 perustettu Vojvodina on sarjan perinteikkäin seura.
Mäntyhuppukuoriainen
Elinympäristö ja elintavat
Lajin suojeleminen vaatii tuoreen palaneen metsän jatkuvaa saatavuutta ja se hyötyy metsien kulotuksesta. Mäntyhuppukuoriainen näyttää olevan havuhuppukuoriaista hitaampi siirtymään uusille elinalueille.
FK Vojvodina
Historia
Seura perustettiin vuonna 1914. Sen suurimmat saavutukset Jugoslavian sosialistisen liittotasavallan ajoilta olivat liigamestaruudet vuosina 1966 ja 1989. Vuosina 1957, 1962 ja 1975 se sijoittui hopealle. Vuonna 1967 se eteni Euroopan Cupissa puolivälieriin, missä kuitenkin putosi Glasgown' Celticille viime minuutin maalilla. Jugoslavian Cupin finaalissa joukkue on pelannut vuosina 1951 ja 1997, ja Serbian Cupin loppuottelussa vuosina 2007 ja 2010. 1998 se pelasi Intertoto-cupin loppuottelussa.
Guadalupe Mountainsin kansallispuisto
Guadalupe Mountainsin kansallispuisto on Yhdysvaltojen Texasin osavaltiossa sijaitseva kansallispuisto. Se perustettiin 30. syyskuuta vuonna 1966.
Kolumbian lippu
Kolumbian lippu on Kolumbian kansallistunnus vaakunan moton ja kansallishymnin ohella. Se otettiin käyttöön 26. marraskuuta 1861. Lipun värit kuvaavat nykyisen tulkinnan mukaan rikkauksia (keltainen), meriä (sininen) ja itsenäisyystaistelijoiden verta (punainen). Toisen tulkinnan mukaan värit kuvaavat Amerikkaa (keltainen) ja Espanjaa (punainen) sekä niitä erottavaa Atlantin valtamerta (sininen). Kolumbian lipun värit ovat samat kuin Venezuelan ja Ecuadorin lipussa.
Guadalupe Mountainsin kansallispuisto
Puiston nimi tulee Guadalupe-vuoristosta. Puisto on alaltaan 350 km² laajuinen, ja se sijaitsee vain 129 kilometrin päässä Carlsbad Cavernsin kansallispuistosta. Molemmat puistot sijaitsevat samassa vuoristossa. Guadalupe Mountainsin kansallispuistoa hallinnoi Yhdysvaltain muiden kansallispuistojen tapaan maan National Park Service.
thumb|left|200px|Guadalupe Mountainsin kansallispuisto.
Paphiopedilum armeniacum
Paphiopedilum armeniacum on hyvin harvinainen kiinalainen, venuksenkenkiin kuuluva kämmekkälaji. Kaikkien venuksenkenkälajien tavoin sen luonnosta kerättyjen yksilöiden myynti on kielletty CITES-sopimuksessa.
Kuvaus
P. armeniacum kasvattaa jopa 25 cm maavarsia, joista kasvaa noin 15 cm välein 5-7 lehden ruusukkeita. Hienojakoisen sahareunaiset lehdet ovat paksut ja mehevät, väriltään päältä vaaleanvihreän ja tummanvihreän kirjavat ja alta tummanvioletin läikikkäät. Kukkavarsi on jopa 60 cm korkea, violettipilkkuinen ja ruskeiden karvojen peittämä. Kukkavarteen kehittyy yksi suuri kukka.
Rikinkeltainen kukka ovat noin 10 cm leveä; suuren pyöreän huulen sisäpinnassa on punaisia pilkkuja. Laji kukkii myöhäisestä syksystä varhaiseen kevääseen.
Historia
P. armeniacum kuvattiin vasta vuonna 1982. Ensimmäinen muodollisesti kuvattu yksilö oli kerätty Yunnanin Bijiangista. Laji sai nimen "armeniacum" yksilön aprikoosinoranssin värin mukaan, joskin melkein kaikki muut lajin tunnetut yksilöt ovat olleet kirkkaankeltaisia.